Harawira Hone: Major Events Management Bill — Second Reading 
Harawira Hone: Major Events Management Bill — Second Reading 
[Volume:641;Page:11108] 
HONE HARAWIRA (Maori Party—Te Tai Tokerau) 
: 
 Tena koe Mr Deputy Speaker; tena koe Mr Jones; tena tatou e te Whare. Hoi ano tera pea a te wa ka tohungia e Guinness ko te tino Maori o nga Maori katoa ka kore e riro ki tetahi o tatau o roto i tenei Whare. Tera pea ko tetahi ka tonoa ki te Horo Rongonui ko Hori Nepia o Ngati Rakaipaka. Na koia tera i ahau e whakaaro ana mo tenei pire i huri oku whakaaro ki a ia me te haerenga o te Kapa o Pango ki Awherika ki te Tonga i te tau 1960. 
Koia ra te tau i huri te Kapa o Pango hei Kapa o Ma—na te tautoko o te Uniana Whutupaoro o Aotearoa ki nga tono a Awherika ki te Tonga kia kaua te kiri parauri e haere. I mua tonu o te haerenga nei i tono a Hori Nepia i tetahi karere ki te Ropu Tautoko i te Kapa o Pango i Te Whanga-nui-a-Tara me tana ki: “Kia kaha ra. Whakapa mai mena e hiahia ana koutou ki tetahi pou muri.” Engari hara te Citizens All Black Tour Association i te hunga whiriwhiri tima. He ropu tenei i whakaturia hei whakakahoretia i nga hikoi hakinakina ranei i tautoko nei i te kawana kaikiri. E ai ki ta Hori Nepia ko te take e kore taea e ia te uru atu ki nga tima haere ki Awherika ki te Tonga i te tau 1928 ko te mea he Maori a ia. Na koia te timatanga mai o te tautoko i te tu manapori. He tu whakahe ki te kore tuara ngoikore ranei o te Uniana Whutupaoro i whakaae mai kia pera rawa te whakarite o te tima kia taea ai e ratou te tukituki atu i te tima Springboks 
Na koia nei te ahua o te rangirua. I nga wiki kua hipa ara ahau otira tatou a Aotearoa whanui e kaha umere ana mo te Kapa o Pango i to ratou whiwhinga i te Ipu Bledisloe me te Ipu Whenua Tokotoru. He tika ra ki a au te tono a te Ropu Kapa Whutupaoro o te Ao ki te komiti whaiti e mea ana: “Ko nga pou e rua ko Aotearoa ko te whutupaoro e kore e taea te wehewehe. He momo hakinakina e kaingakau ana i te iwi he toa ratou he piripono a he hakinakina e kaha ana ratou ki te tautoko a kakore hoki e kitea tenei tu ahuatanga i wetahi atu whenua o te ao hakoa he aha te momo hakinakina.” 
Engari anei ahau e tautoko ana i te hiahia a wetahi ki te whakararuraru i nga hui whakahirahira nei kia whai wahi ai ratou ki te tautohe. Ka kaha whakahe te Pati Maori i te Pepa Tapiritanga e mea ana he hara nui te ekenga o te tangata ki te papa takaro i te mea he mea e noho taupatupatu ana tera i te whakapapa o nga mahi tautohe e mohiotia nei tatou i Aotearoa nei. Ki te Pepa Tapiritanga 106—“Ekenga papa takaro” eke poka noa kua ara ake tetahi hara hou nei. He hara mauhere tonu ki te toru marama he utu ranei o te $5000. Mena ka eke koe ki te papa takaro whiu ranei i tetahi mea ki kona. 
He aha i whakahe atu ai ki tenei Tapiritanga? Me maumahara ano tatou ki nga ra o mua ki nga whakataetae nui me te mohio ano hoki he huarahi tenei i ata tirohia nuitia hei whakairi i nga take nui nei ki te ao nga take tukino wehenga a-iwi aronga a-iwi me te mahie ano hoki. Kei to matou hitori tera momo korero mai i nga ahuatanga o te tau 1981. Ka hoki oku mahara ki taua tau me te ekenga poka noa o te 350 tangata ki te papa whutupaoro i Kirikiriroa a kua whakakorea e ratau te kemu. Koia ra te ekenga rongonui e mohiotia nei tatou i Aotearoa nei. 
E ai ki wetahi o tenei Whare ko tenei he ra pouri nui he ra whakama hoki. Kua rongo hoki matou i wetahi o Reipa e korero pahupahu ana mo to ratou tu i taua ra. He tohu nui tera mo to ratou whakahe i nga tikanga kaikiri meinga meinga. Kua wareware tere ke ratou. Me pehea tatou e taea ai te ki hei aha wena momo mahi me huri tatou ki te tautoko i te pire nei i tenei ra. Me pehea ra te waiho i te karanga a “Amandla” me nga korero mo nga rakau patu kia moe 
? 
 I te pera i Kirikiriroa i Otautahi i Tamaki-makau-rau tonu ara i te wa i whakatakaina nga pahutanga puehu paraoa i te rangi kia mutu ai te kemu. Ko te tikanga o te pire kei mua i te Whare i tenei rangi ko te whakarite whainga kia kore ai etahi e whai i era tauira kia hamenehia tonu te hunga hara. 
Ko te mate ke i konei i Aotearoa nei kua puta to tatou rongonui ki te ao mo to tatou kaha ki te whakahe i te mahi kaikiri i te whakawhiunga a-tangata. Koia ra te ahua o taua wa ko te ekenga poka noa ki te papa takaro ka mutu he wahanga o to tatou hitori. He hiahia tonu tera no tatou ki te Whakakore i te Haerenga Mai o taua hunga whutupaoro na he tohu tera mo to tatou ngakau nui ki enei mea ki te noho tahi te noho orite ki te tika me te pono. 
Ki te tautoko tatou o tenei Paremata i te Pepa Tapiritanga 106 ara noa atu a tatou mahi ehara i te mea ko te paku rawekeweke tatou i te ture. Kei te ki ke tatou ko te tu i te tau 1981 he tunga i tautokongia e te maha o nga mema o tenei Paremata he hara tonu ka mutu me mauhere i te tangata ka tika. Koia na te tino putake ae ra hoki i mau heretia wetahi. Engari ko taku kia kaua tatou e here i te hiahia o wetahi ki te whakaatu i to ratou takariri ki te hara nui whakaharahara nei ki te ao tangata. He herenga tohe he herenga rangatiratanga. 
Na ko tetahi take ano hei mea korero maku i tenei panuitanga tuarua ko tera e pa ana ki te tiakitanga me te mana whakahaere i runga ake o nga mea penei i nga tohu kupu ranei e hangai tonu ana ki te Taumahekeheke o te Ao o te Kahui o Ingarangi ranei. He mea rahui te pire nei i te whakaaturanga o nga tohu mena horekau he whakaaetanga ka mutu i tana ka tiakina a-ture wenei tohu mo tetahi wa. 
I te kotahi marama kua hipa ake nei i te wa e inoi ana te Pati Maori ki te Kawanatanga ki te ata titiro ki tetahi kamupene tiaki Wiwi na ratou te ki he ropu Maori nei ratou he ngoikore tonu te whakautu mai a te Pirimia. Hakoa i mohiotia tonu te Pirimia ae he tauira ano tenei o te hunga kaipakihi o te ao me wa ratou mahi nanakia ki nga tikanga o te tangata whenua hei whakanui i ona ake rawa whakaritenga mahi auare ake kaore a ia i whai atu i tenei take. 
Engari anei wenei whakaaro kia hamenehia te hunga hara ki te $150000 mo te kore whiwhi whakaaetanga mo tetahi momo tohu hei whakanui i tetahi hui nui whakahirahira i Aotearoa nei. He aha te tikanga o tera? Kua tae mai wetahi korero ki te Pati Maori mo nga momo taonga momo whakaaturanga kua takahi nei i nga tikanga. Kahore he mutunga mai o te rarangi korero nei—he huna kanohi Halloween he haka hei hoko waka Itaria he tohu Maori i runga pakete hikareti. 
Kua puta ano hoki ko te nanakia hou nei a Baking Industry o Aotearoa me ta ratou ripene whakaata o tetahi ropu pihikete parauri nei e haka ana ae he pihikete e haukerekerehia nei ki raro i te peke paura te ahua nei he peke paura ma. Ko te wero nui nei e penei ana. Hakoa he mahi poka noa te mahi ko te ahua nei horekau he rongoa. Kati anei tetahi pire e kaha tiaki nei i te hunga whakariterite hui me te hunga kaipakihi nui whai putea nei. A i tua atu i tera horekau he tikanga e ahei ai te Maori ki te noho i te tepu whakatau kia taea ai e matou te ki he hui whakahirahira tenei hui ko te arai ranei i te mahi nanakia i nga taonga tuku iho. 
Hakoa ko nga take e rua nei kei te marama tonu Te Pati Maori ki te honore otira ko nga hua ka puta ki Aotearoa i to tatou powhiri ki te ao ki te Ipu Whutupaoro o te Ao 2011 te taumahekeheke Hoe Waka 2010 te Poi Whana mo nga wahine Taiohi i te 2008. Kei a Aotearoa te powhiri ki te Ipu o te Ao mo te Kirikiti. Mo enei momo hui e hia ke nei te hunga haere mai matakitaki mai ranei. 
Tera pea ka whai hua ano hoki nga hui Maori hui tangata whenua ara he hui kua kawea e tenei whenua penei i te Taumahekeheke Waka Ama i roto i tenei pire. Hakoa e mohio ana matou he painga ka puta na enei hui nui nei e rua nga maharahara nui. Tuatahi ko te kore tikanga hei tiaki i nga tohu Maori tuarua mo te putake o tenei pire me tona panga ki te noho kawanatanga a-iwi. Kaore matou i te tautoko i tenei pirei. Tena koe tena tatou katoa. 
[An interpretation in English was given to the House.] 
[ 
Greetings to you Mr Deputy Speaker Mr Jones and all of us in the House. Chances are that when the Guinness Book of Records chooses to make the award for the greatest Maori ever known it will not be any of us in this House. One person who may however be invited into the Hall of Fame must be George Nepia of Ngati Rakaipaka. And so it was when considering the precedents for the Major Events Management Bill I was thinking of him—and in particular the 1960 All Black rugby tour to South Africa. 
In the year 1960 the All Blacks became the “All Whites”—as the New Zealand Rugby Union sought to comply with the request from South Africa that its team did not want to host coloureds. In the lead-up to the tour Nepia sent a telegram to the New Zealand Citizens’ All Black Tour Association in Wellington saying: “Best of luck. Let me know if you need a fullback.” But the Citizens’ All Black Tour Association was not about to select teams. It was an association established to mobilise pressure against any sporting tour that sought to support a regime of apartheid. Nepia always believed that the reason he was mysteriously unselected for an earlier tour of South Africa in 1928 was that he was Maori. So began the process of democratic demonstration—an act of rebellion against the gutlessness of a Rugby Union that agreed to submit to a racially selected rugby team in order to play the Springbok team. 
So here is the irony. In recent weeks along with every other New Zealander in the land I was cheering as the All Blacks secured the Bledisloe Cup and Tri-Nations. The Rugby World Cup submission to the select committee summed it up for me: “It is barely possible to think of New Zealand without also thinking about rugby. It is a game at which it excels loves and supports with an enthusiasm and a passion that would be hard to match in any other country for any other sport.” 
Yet here I am standing up for the right to disrupt major events by enabling the right to protest. The Maori Party will oppose the Supplementary Order Paper which makes it an offence for a person to go on to a playing surface as that provision flies in the face of a proud history of protest that we know here in Aotearoa. Subpart 5 “Pitch invasion” which Supplementary Order Paper 106 seeks to insert creates an offence punishable by a term of imprisonment not exceeding 3 months or a fine not exceeding $5000 for going on to the playing surface at a major event or propelling any object on to it. 
Why would we object to this Supplementary Order Paper? Let us think back on a history that has recognised that major sporting events are one means a very high-profile means of bringing attention to issues of injustice racial segregation ethnic targeting and hatred. That history of course is firmly established through the events of 1981. And I think back to that year when 350 people entered Rugby Park in Hamilton and the game was abandoned. That was perhaps the most famous pitch invasion that this country has ever known.  
It came from a period of our history that politicians across the House have variously referred to as our darkest days of shame. We have heard Labour MPs refer to their badge of honour in marching against the cause of apartheid. How quickly they forget! How can we say we should forget that history and turn around today to accept this proposal? How can calls of “Amandla” and stories of the long batons be left to one side? It was like that in Hamilton in Christchurch and in Auckland when flour bombs were dropped from a plane in an effort to stop the game. The proposal before the House today is that procedures be established to prohibit pitch invasion and make convictions.  
Yet it is in this country Aotearoa that New Zealanders gained an international reputation for being proud and determined opponents of racism and oppression. The tactics and strategy of that time which included the actions of the pitch invaders will be forever a part of this nation’s history in seeking not only to “Stop the Tour” but also to signal to the world our commitment to racial harmony equality and justice. 
If we in this Parliament support Supplementary Order Paper 106 we are doing much more than agreeing to a raft of consequential amendments. What we are saying is that the stand taken in 1981—a stand supported by many of the members of this House—was an offence was a crime worthy of imprisonment. The point is that yes indeed some were jailed. But the opportunity to demonstrate and to express our indignation at the greatest crime of humanity must not be squashed. To silence protest is to silence freedom. 
The other point I want to raise at this second reading is in connection with the attention given to the protection and control of certain emblems and words relating to the Olympic Games and Commonwealth Games. The bill prohibits the use of such symbols without appropriate authorisation and suggests further that these symbols could be given legal protection for a specified period. 
Is it not a bit rich that when less than a month ago the Maori Party called for the Government to intervene after we found a French-owned multinational security company was calling itself “Maori Group” the Prime Minister’s response was less than enthusiastic? The Prime Minister while recognising that this was but one of many examples of international businesses exploiting indigenous culture to promote their own products and services chose not to take the issue any further. 
Yet here we have proposals of fines up to $150000 for false unauthorised or unofficial use of a particular brand to promote a major event in New Zealand. What is with that? The Maori Party would be approached once a week about products and promotions that cause cultural offence. The list is endless: Halloween masks the haka used to sell Italian cars Maori symbols on cigarette packets. 
The latest culprit is the Baking Industry Association of New Zealand with an animated video featuring a group of gingerbread men performing the haka—who are eventually squashed and flattened underneath a large sack of—presumably white—flour. The key challenge is that while Maori cultural and intellectual property is misappropriated yet here in this bill every effort has been made to protect big-scale organisers and big-business sponsors. Further it appears there are no mechanisms available to enable Maori involvement in the decision making of declaring events to be “major events” or around preventing the exploitation of intellectual property. 
Notwithstanding these two issues the Maori Party is very aware of the honour and the opportunity provided to New Zealand in hosting the Rugby World Cup in 2011 the World Rowing Championships in 2010 and the Youth Women’s Football World Cup in 2008. New Zealand will also co-host the Cricket World Cup in 2015. These kinds of major events attract large numbers of visitors and spectators.  
We are forever hopeful that there will be benefits in this bill for some of the major Maori and Indigenous sporting events this country has hosted such as the World Waka Ama championships. Even though we recognise the benefits that will flow from these major events there are two major concerns for us: firstly the failure to protect indigenous images and secondly the threat this bill poses to our ability to maintain a healthy democracy. We are not supporting this bill. I thank you and all of us. 
]